Referat frå fagteam  F1 tysdag 18.9. 01

Ormaberget 

Til stades Synnøve, Oddrun, Vivian, Nils, Brit, Thormod, Svanhild, Morten, Hilde, Bjørn , Margrethe. 

Sak 1: Planlegging av  første torgperiode i veke 42
Det viste seg at det var ulike oppfatningar om korleis torgdagane skal fungera, men det  vart etter kvart semje om å fordela presentasjonen  og arbeidet i faggrupper og tverrgrupper slik: Kvart fag får  3 timar til  rådvelde fordelt på denne måten: 

· 1/2 time til presentasjon av av arbeidet i fag-gruppene med demonstarsjonar, vising av video-opptak, lydopptak med meir.  

· 1 1/2 time til arbeid i  tverrgrupper

· 1 time oppsummering og evaluering  med utgangspunkt i støtteark. 

Arbeidsgruppa som planlegg  torgperioden,  lagar til detaljplan og støtteark  for  faggruppene og tverrgruppene. 

Det var ein del diskusjon om kva rolle tverrgruppene skal spela, men det var stor semje om dei var viktige i lærings- og formidlingsprosessen.  

Frå norskfaget vart det  påpeikt  at  den overordna tittelen på  den første perioden  er for trong i forhold til det norskfaget arbeider med. Norsk arbeider med grunnleggjande trekk ved forteljinga, noko som også praksisoppgåvene  syner. Derfor høyrer også 'forteljing' med i oppgåveordlyden, iallfall for norskfaget sitt vedkommande. 

Det vart også ein del diskusjon om kva rolle 'praksislærarane' skal spela i  høve til oppgåvene  studentane skal arbeida  med i praksis. Det vart av fleire sagt at dei tre partane  - studentane, paksislærtarane og faglærarane  - må finna ein balanse  i høve til kvarandre  og at alle partar  kjem til orde og får  innverknad  i arbeidet.  

Spørsmålet om kva  ansvar  styrar i barnehagen  har for å få praksisgruppene til å fungera, vart også teke opp. Det vart understreka at ansvaret  stort sett kan  avgrensast  til  praksispereiodane.  Dette spørsmålet  vart teke opp og avklart  i det første møtet mellom  høgskulen og barnehagestyrarane i haust.

Eit anna spørsmål som  melde seg, er  kva ein skal kalla dei ulike  aktørgruppene  'trekant-samarbeidet''. Faglærar og student er  relativt klare kategoriar.  Meir  uklart er det  på øvingssida av fleire grunnar: 

For det første  er no heile personalet  i barnehagane med  i øvingskorpset. 

For det andre er det svært uklart  kva rolle dei 'såkalla' praksisrettleiarane  skal ha både i høve til øvingspersonalet i barnehagane  og ikkje minst overfor faglærarane som  vil bli meir og meir  tydelege ute i praksisfeltet. Dette er nok ei sak som må lyftast opp og avklarast i nær framtid. 

Sak 2
Opplegg for neste torg-periode: kultursti

Me fekk ein runde  rundt bordet  med  synspunkt  på kva denne perioden bør innehalda.

Begrepet kultursti  stod sentralt  i innlegga, og dette er ein  'periodetittel' det stort sett har vore semje om  i arbeidet hittil i haust.  Men det vart også teke til orde for å lyfta  kulturomgrepet opp på eit  høgare  prinsippielt og filosofisk nivå basert på tankane til Vygotskij.  Men det vart også åtvara mot å bli for høgtravande og vidløftige . Kulturstiopplegget er passeleg  konkret med sitt ankerfeste i  lokalt landskap og kultur, og det er heller ikkje vanskeleg å sjå det universelle i det lokale. Dessutan er lokal tradisjonsformidling  sterkt framme  for tida. 
Sak 3
Fordeling av planleggingsoppgåver. 

Teamleiar /referent måtte  gå til undervisning, og fekk såleis ikkje med noko om dette punktet. 
Ref. bb
